 Magaaladu waa Tunis, Dalka waa Tuuniisiya, amintu saacaddu waa Toddobadii Fiidnimo xilliga Muqdisho, madashii qori tuurka ayaa si rasmi ah loo furey, calamadda 24-ka Wadan ee qori tuurka Ka qeyb qaadanaya ayaa hoolka lagu qurxiyay, indhahaygu waxay ku il doogsanaayaan Calan Buluug ah oo bartanka ay kaga taalo Xiddig cad, sharaf ayay Soomaaliya u aheyd inuu calankooda ka dhex babado muuqdo fagaarahaasi caalamiga ah, hanaankii loogu talagalay ayay wax walba u dhaceen, daqiiqado kadib waxaa lagu dhawaaqey sida ay Wadamadu isugu soo aadeen. 